बङ्गलादेशका विज्ञलाई पानीको समस्याको बारेमा थाहा छ । तैपनि उनीहरूलाई लाग्छ सुक्खा मौसमको बेला पनि भारतले टिष्टामा केही पानी छोड्नुपर्छ । ‘तल्लो तटीय क्षेत्रमा पर्ने हरेक देशको पनि पानीमा अधिकार हुन्छ । त्यसैले टिष्टा नदीमा गर्मीमा पानीको मात्रा घटे पनि पश्चिम बङ्गालले केही न केही पानी छाड्नुपर्ने हुन्छ,’ बङ्गलादेशको ब्राक विश्वविद्यालयका पानी विज्ञ अइनुन निशातले भने ।
